Aon em boa, goude levrioù ken brav Tobie Lolness, da gavout moan va cheusteurenn ar wezh-mañ. E gaou !  Ur romant espar eo Vango ur wezh choazh. Skrivet evit ar vugale (skolaj-lise, a lavarfen) e tremen mat tre ivez evit an dud gour, mesket brav ennañ ober, Istor, Geografiezh (dre veajoù) ha karantez.  Ur chest idantelezh eo, gant un dudenn ez eus lazherien war e seulioù ha ne oar ket perak zoken !  Dre meo  skrivet a-ratozh-kaer evit krennarded e welan gwelloch, en eil rummad-levrioù-mañ lennet ganin, perzhioù ar skrivagner. Dilammadennoù zo forzh pegement ; fent ivez (brav, met ral a wezh : don eo an ton dre vras), hag ur feeling dreist-ordinal evit leurenniñ tud ha traoù. Ar santimant em eus bet e oa un disterig re a zDeus ex machina… Koulskoude e vezer dipitet alies gant planedenn an harozed, en em santjomp diouzhtu tost-tost outo. Un tamm bihan re a amfaz (stambouch, hervez Favereau ?) a rebechfen marteze, kentoch, en doare da ginnig distroioù trumm en ober, hag en niver anezho dreist-holl, met kement-se neo nemet un degouezh da zegas soñj din neo ket evit kozhidi eus va ouenn eo bet skrivet moarvat !  Disheñvel-krenn eo bed Vango ouzh hini Tobie, peo Vango un den eveldomp a dremen e avañturioù e-pad an daou vrezel o doa skoet bro-Chall en XXvet kantved. Tro hon eus evel-se da gejañ ouzh tud ez eus bet anezho en Istor, evel Stalin… Ur perh bras a choari ur zeppelin, hag an Doktor alaman  Hugo Eckener, el levr : merzout a ran eo chomet tost ar skrivagner ouzh an Istor war ar poent-se, ha sklaer eo e cheller fiziout ennañ war meur a boent all.  Hag ar yezh ! pegen brav, pegen sklintin eo galleg Timothée de Fombelle ! stlakal a ra ar frazennoù en avel, gant o gerioù eeun, war ur ritm lusket taer, hep ur ger, hep ur rannbennad a re. Vango ne cheller ket diskregiñ dioutañ… nemet peo aet ar bajenn ziwezhañ da hesk gant ar gerioù : …da heul e Vango un prince sans royaume. Hennezh neo ket deuet er-maez choazh, a gredan.  Gouezet en deus ar skrivagner diskoulmañ just ar pep retañ eus ar chevrinoù evit reiñ un dibenn a-feson de levr gentañ. Chom a ra goulennoù diazez… Paket brav mon bet, e adlennin al levrenn gentañ a-raok lonkañ an eil, me bari !